**Poziv za učenike za sudjelovanju u programu Erasmus+**

**UMJETNICI ZA UMJETNIČKO OBRAZOVANJE 7**

***Opis projekta i ciljevi:***

Hrvatsko društvo likovnih umjetnika (HDLU) je krovna strukovna udruga za likovne i multimedijalne umjetnike osnovana 1868. godine i okuplja preko 2000 članova iz cijele Hrvatske. HDLU već treću godinu zaredom provodi projekt **UMJETNICI ZA UMJETNIČKO OBRAZOVANJE** koji se u **cijelosti financira u okviru EU projekta Erasmus+.**

U projektu, HDLU surađuje sa 6 škola iz Hrvatske:

* Škola primijenjene umjetnosti i dizajna, Zagreb
* [Škola primijenjene umjetnosti i dizajna Osijek](https://www.google.com/url?sa=t&rct=j&q=&esrc=s&source=web&cd=1&cad=rja&uact=8&ved=0CB8QFjAAahUKEwjJ4dih5_jHAhUHThQKHfLcBsg&url=http%3A%2F%2Fwww.umjetnicka-skola-osijek.hr%2F&usg=AFQjCNHhj-5XkreaUZdz2hMQsBSbKvajVA&sig2=tJ620w-NiK-x8QTsz3EHOQ)
* Škola primijenjene umjetnosti i dizajna, Pula
* Škola likovnih umjetnosti, Split
* Škola za primijenjenu umjetnost u Rijeci
* Škola primijenjene umjetnosti i dizajna Zadar

Kroz projekt omogućit će se učenicima tih škola usmjerenja **slikarski, grafički ili kiparski dizajner** **stručno usavršavanje u Litvi (Kaunas) u trajanju od 16 (LT) dana** u obliku **radnog iskustva** sa stranim umjetnikom u njegovom ateljeu (oko 2-3 učenika istovremeno kod 1 mentora) i **kulturološkog programa** u Kaunasu.

Mobilnost se planira održati:

* Kaunas 13.3 do 27.3. 2022.

Promjena datuma putovanja je moguća ukoliko je epidemiološka situacija u državi nepovoljna.

Svrha projekta je **dodatno usavršiti stečena znanja učenika** te ih pripremiti za tržište rada. Cilj je učenike učiniti **konkurentnijima pri upisu na fakultet** i/ili pri budućem zaposlenju u struci. Također, kroz projekt učenicima se želi ponuditi **mogućnost iskustva rada u inozemstvu**, usavršavanje **stručnog stranog jezika** te upoznavanje **novih kultura.** Iskustvo predstavlja i doprinos **osamostaljenju** i razvoju **snalažljivosti** učenika u novim situacijama.

***Koji se troškovi pokrivaju?***

HDLU će **osigurati pokrivanje sljedećih troškova**:

* trošak **puta** javnim prijevozom, povratno putovanje
* trošak **smještaja** (dijeljene sobe sa ostalim učenicima iz svoje škole, hostelski smještaj)
* trošak **hrane** (plaćeni obroci i/ili džeparac za 3 obroka dnevno)
* **mentora** i **materijal** za rad tijekom usavršavanja
* **kulturološki** program
* **putno** osiguranje

u okviru maksimalnih iznosa odobrenih u okviru EU projekta.

Uz učenike, HDLU će osigurati troškove **1 osobi u pratnji** za cijelu grupu učenika na mobilnosti. Osoba u pratnji je nastavnik škole prema odabiru škole.

***Od čega se sastoji mobilnost?***

**Mobilnost se sastoji od:**

(a) **10 dana stručne prakse** u umjetničkom ateljeu pod direktnim nadzorom mentora-umjetnika gdje učenici asistiraju u poslovima vezanim uz produkciju slike odnosno skulpture. U okviru prakse jedan dan je posvećen organizaciji završne izložbe radova kao dio praktičnog iskustva relevantnog za umjetnika (likovni postav izložbe, prezentacijske vještine, komunikacija na stranom jeziku itd.).

**SADRŽAJ PRAKSE ZA SLIKARSKE DIZAJNERE**: sastavljanje blind rama, napinjanje platna, impregnacija platna, prenošenje skice na platno, miješanje boja, nanošenje osnovne boje na platno, održavanje alata za rad, sudjelovanje u umjetničko-kreativnom procesu te sudjelovanje na završnoj izložbi učeničkih radova.

**SADRŽAJ PRAKSE ZA KIPARSKE DIZAJNERE**: izrada konstrukcije za skulpturu, nabacivanje gline na konstrukciju, gruba modulacija, lijevanje u gips (izrada pozitiva i negativa), održavanje gline, patiniranje, obrada materijala, priprema za reljefe, održavanje alata za rad, sudjelovanje u umjetničko-kreativnom procesu te sudjelovanje na završnoj izložbi učeničkih radova.

**SADRŽAJ PRAKSE ZA GRAFIČKE DIZAJNERE**: izrada matrica za grafičke tehnike: određivanje formata, obrada matrice, nanošenje boje na matricu, otiskivanje, rad s grafičkim prešama, signatura, oprema grafičkog lista (paspartu), održavanje alata za rad; crtanje i slikanje ilustracija, korištenje novih grafičko-digitalnih tehnika i softvera, sudjelovanje u umjetničkokreativnom procesu te sudjelovanje na završnoj izložbi učeničkih radova.

(b) **2 dana kulturoloških aktivnosti**: organizirani posjeti muzejima i galerijama prema preporukama partnera-primatelja, organizirani razgled grada uz lokalnog vodiča, organizirani artist-talkovi i predstavljanje umjetničkog portfolija lokalnih umjetnika.

**4 dana kulturoloških aktivnosti**: mobilnost učenika u Njemačkoj će imati 4 dana kulturoloških aktivnosti i proceduru upoznavanja okoline, svladavanje rute hotel-atelje te upoznavanje s partnerima-primateljima i mentorima, jer su im dodatna dva dana potrebna samo za putovanje. Ukupno trajanje njihove mobilnosti je 16 dana, od čega je 10 dana stručne prakse.

(c) **2 dana za putovanje** (dolazak i odlazak), smještaj u hotel, upoznavanje okoline, svladavanje rute hotel-atelje te upoznavanje s partnerima-primateljima i mentorima.

***Tko se sve može prijaviti?***

Prijaviti se mogu učenici:

- **završnih (4.) razreda ili učenici koji su maturirali 2021. godine. Iznimno, prema procjeni škole mogu se prijaviti i učenici 3. razreda.**

- koji se obrazuju/su se obrazovali za zanimanje **grafički dizajner**, **slikarski dizajner ili kiparski dizajner.**

Poželjno je da grupa učenika bude raznovrsna, ukoliko to kurikulum škole dopušta.

**NAPOMENA: najavljeno je uvođenje 2G propusnica početkom 2022. što znači da će u javne prostore moći ulaziti osobe koje su cijepljene ili preboljele COVID-19.**

***Kako se možete prijaviti?***

Kako biste se prijavili potrebno je dostavite sljedeće:

* ispunjenu **prijavnicu**
* **umjetničku mapu** (5 oglednih radova iz smjera kiparstva, grafike ili slikarstva)

**najkasnije do** 23.12.2021. **popunjavanjem prijavnice na**

Zagreb učenici <https://forms.gle/rjrXZB9ooj83jLTD8>.

***Kako će se odabirati učenici za sudjelovanje u projektu?***

Odabir učenika vršit će se prema sljedećoj proceduri:

1. škola objavljuje Poziv na iskaz interesa učenicima, oglasnoj ploči, na web stranicama škole i satu razredne nastave te predstavlja mogućnost mobilnosti na roditeljskim sastancima;
2. svaki učenik koji je zainteresiran i zadovoljava kriterije može se prijaviti za sudjelovanje
3. škola uspostavlja *Odbor za odabir učenika za mobilnost* koji se sastoji od:

* ime i prezime nastavnika, titula (ravnatelj)
* ime i prezime nastavnika, titula (profesor engleskog jezika)
* ime i prezime nastavnika, titula (stručni nastavnik prema izboru)

1. Odbor vrednuje prijavljene učenike prema sljedećim kriterijima:

(a) **kvaliteta umjetničkog izričaja i dosadašnjeg stručnog rada** - prema umjetničkoj mapi

(b) **poznavanje engleskog jezika** - prema ocjeni u dosadašnjem školovanju

(c) **uzorito ponašanje** - uvid u neopravdane sate i opomene te opći dojam nastavnika.

1. Odbor će objaviti listu odabranih učenika (oglasna ploča, web stranice) najkasnije do 15.1.2022.
2. Odbor će odabrati najviše ZAGREB 10 učenika učenika i najviše 5 za listu čekanja,

u slučaju odustajanja.

***Koje su obaveze učenika?***

Svaki učenik dužan je:

* potpisati **policu osiguranja**
* potpisati **Ugovor o dodjeli financijske potpore** (potpisuju učenici)
* prije odlaska na mobilnost potpisati **Sporazum o učenju** u kojem je definiran plan stručne prakse i obaveze učenika i mentora
* redovito **sudjelovati u praksi i na organiziranim kulturnim aktivnostima** u punom trajanju aktivnosti
* komunicirati s mentorima i nastavnicima u pratnji
* učenici se potiču da fotografije sa boravka na mobilnosti stave na Facebook stranicu koja će pratiti provedbu projekta
* po završetku prakse podnijeti **Izvješće sudionika** kojim ocjenjuje projekt.
* **pridržavati se svih epidemioloških mjera** koje će biti na snazi u trenutku mobilnosti u Hrvatskoj i u zemlji primatelju.

***Što će učenici dobiti nakon mobilnosti?***

Učenici će dobiti:

* certifikat Europass Mobility kojim dokazuju provedenu mobilnost i stečena znanja

***Pitanja:***

Vaša pitanja možete uputiti na kontakt osobu:

JELENA BRAČUN

Koordinatorica projekta, HDLU

jelena@hdlu.hr